કેનેડાના વડાપ્રધાન જસ્ટીન ટ્રુડો સપરિવર ગત સપ્તાહે ભારતના 10 દિવસના પ્રવાસે આવ્યા છે. તેમના આગમન સમયે ભારતના પીએમઓ દ્વારા સ્વાગત અંગે સેવાયેલી ઉપેક્ષાએ રાજકીય વર્તુળોમાં અનેક સવાલો ઊભા કર્યા છે. કેનેડાના વડાપ્રધાન જસ્ટીન ટ્રુડોના માનમાં દિલ્હી સ્થિત કેનેડાના હાઈકમિશન દ્વારા આયોજિત રાત્રિ- ભોજન સમારંભમાં ખાલિસ્તાનના સમર્થક જસપાલ અટવાલને આમંત્રણ અપાતાં વિવાદ સર્જાયો છે. આ અંગે સ્પષ્ટતા કરતા ભારતીય ગૃહ મંત્ર્યાલયે કહ્યું હતું કે, ખાલિસ્તાનના સમર્થકો માટેે બ્લેકલિસ્ટ યાદી તૈયાર કરવામાં આવતી હોય છે. જસપાલ અટવાલનું નામ હાલમાં બ્લેક લિસ્ટમાં નથી. એ વાતનો ફાયદો ઊઠાવીને જસપાલ અટવાલ ભારતના પ્રવાસે આવ્યો છે અને એજ કારણ કોેનેડાના હાઈ કમિશને પોતે યોજેલા ભોજન- સમારંભમાં અટવાલને આમંત્રણ આપ્યું હતું. વધુમાં ગૃહ મંત્ર્યાલયે જણાવ્યું હતું કે, પંજાબ સરકાર તેમજ એજન્સીઓ સાથે વિચાર – વિમર્શ કરીને ભારતનું ગૃહ મંત્ર્યાલય ખાલિસ્તાનના સમર્તકોનું બ્લેક લિસ્ટ તૈયાર કરે છે.ચોક્કસ સમયાના તબક્કે આ લિસ્ટઅંગે રિવ્યૂ- પુનઃ વિચારણા કરવામાં આવતી હોય છે.